ญาณพล นำทัพทอยแก่นลุยศึกชิงแชมป์เอเชีย
สมาคมโบว์ลิ่ง เผยโฉมนักกีฬาทอยแก่น 12 คน ชุดลุยศึกโบว์ลิ่งชิงแชมป์เอเชีย ซึ่งประเทศไทยรับหน้าเสื่อจัด 15-26 ม.ค.นี้ ที่ บลูโอริธึม แอนด์ โบว์ล รัชโยธิน นำทัพโดย โจ้ ญาณพล ลาภอาภารัตน์ เจ้าของเหรียญทองเอเชียนเกมส์ 2014 ตั้งเป้าขอ 1 ทอง,7 ม.ค. นางสุวลัย ศัตรูลี้ เลขาธิการสมาคมโบว์ลิ่งแห่งประเทศไทย เปิดเผยว่า สำหรับความคืบหน้าการเป็นเจ้าภาพจัดการแข่งขัน โบว์ลิ่งชิงแชมป์เอเชีย ซึ่งประเทศไทยรับเป็นเจ้าภาพจัดการแข่งขันระหว่างวันที่ 15-26 ม.ค. 58 ที่ บลูโอริธึ่มแอนด์โบว์ล รัชโยธิน ตอนนี้เราพร้อมแล้วกับการจัดการแข่งขัน ซึ่งพิธีเปิดการแข่งขันจะมีขึ้นในวันที่ 15 ม.ค. 58 นี้ เวลา 17.00 น.,เลขาธิการสมาคมโบว์ลิ่งฯ กล่าวว่า เราได้เชิญ กอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา มาเป็นประธานเปิดการแข่งขัน โดยจะเริ่มการแข่งขันระหว่างวันที่ 16-26 ม.ค.ชิงทั้งหมด 12 ทอง ได้แก่ ประเภทชาย และหญิง แบ่งออกเป็น เดี่ยว, คู่, ทีม 3 คน, ทีม 5 คน, ออลอีเวนต์ และมาสเตอร์ โดยชาติที่ตอบรับมาร่วมการแข่งขันครั้งนี้มีทั้งหมด 22 ประเทศ มี บาห์เรน, จีน, อียิปต์, อินเดีย, ฮ่องกง, อินโดนีเซีย, อิหร่าน, ญี่ปุ่น, คาซัคสถาน, เกาหลีใต้, คูเวต, มาเก๊า, มาเลเซีย, นิวซีแลนด์, โอมาน, ฟิลิปปินส์, กาตาร์, ซาอุดีอาระเบีย, สิงคโปร์, ไต้หวัน, สหรัฐอาหรับเอมิเรตส์ และ ไทย,สำหรับนักกีฬาไทย เราได้ทำการคัดเลือกแล้ว แบ่งเป็นชาย 6 คน ได้แก่ โจ้ ญาณพล ลาภอาภารัตน์ เหรียญทองเอเชียนเกมส์ ครั้งที่ 17, อรรณพ อารมณ์สราญนนท์, อธิษฐรัตน์ เช็ง, ภูมินทร์ กลั่นบิดา, สุรศักดิ์ มานุวงศ์, ภานุรุจ วิไลลักษณ์ หญิง 6 คน มีธนาปรางค์ เสถียร, กรกันยา อารีย์, กฤษณกร แสงอรุณ, อาภากร เนตรวิเศษ, กรรตพร สิงหบุบผา, ธิติมา ทองสะอาด ซึ่งเป้าหมายที่เราวางในครั้งนี้ก็คือเราตั้งเป้าไว้อย่างน้อย 1 ทอง จากประเภทชาย นางสุวลัย กล่าว
สมาคมโบว์ลิ่ง เผยโฉมนักกีฬาทอยแก่น 12 คน ชุดลุยศึกโบว์ลิ่งชิงแชมป์เอเชีย ซึ่งประเทศไทยรับหน้าเสื่อจัด 15-26 ม.ค.นี้ ที่ บลูโอริธึม แอนด์ โบว์ล รัชโยธิน นำทัพโดย โจ้ ญาณพล ลาภอาภารัตน์ เจ้าของเหรียญทองเอเชียนเกมส์ 2014 
สมาคมโบว์ลิ่งแห่งประเทศไทย,สุวลัย ศัตรูลี้,นักกีฬาทอยแก่น,โบว์ลิ่งชิงแชมป์เอเซีย,บลูโอริธึม แอนด์ โบว์ล,รัชโยธิน,ญาณพล ลาภอาภารัตน์,เหรียญทองเอเชียนเกมส์,ข่าวกีฬา